Brooklyn Public Library

Brooklyn Public Library (BPL) er det offentlige biblioteket for bydelen Brooklyn i New York. Det er det femte største folkebiblioteket i USA.

BPL ble sanksjonert av den lovgivende forsamlingen i New York 1. mai 1892. Bydelsutvalget vedtok deretter opprettelsen av biblioteket 30. november 1896. Mellom 1901 og 1923 donerte filantropen Andrew Carnegie 1,6 millioner dollar.

Hovedbygningen, Central Library, ligger ved Prospect Park, utenfor Grand Army Plaza der Eastern Parkway møter Flatbush Avenue. Bygningen ligner en åpen bok, med ryggen ved hovedinngangen og omslaget langs de to avenyene. Byggearbeidene begynte i 1912 og var fullført i 1941. Biblioteket åpnet 1. februar 1941. Hovedbygningen fikk betegnelsen landemerke av New York City Landmarks Preservation Commission i 1997.

I tillegg til hovedbygningen har BPL et stort næringslivsbibliotek, Business Library, som ligger på Cadman Plaza West i Brooklyn sentrum, og 58 lokale avdelinger.

Eksterne lenker


Kategori:Biblioteker i USA
Kategori:Folkebiblioteker
Kategori:Byggverk i New York
Kategori:Brooklyn
Kategori:Etableringer i 1896
Kategori:Kunst og kultur i 1896
Kategori:1896 i USA